Koordinatės: 54°45′32″š. pl. 23°35′44″r. ilg.﻿ / ﻿54.7588°š. pl. 23.5955°r. ilg.﻿ / 54.7588; 23.5955

|  |
| --- |
|    **Jūrės geležinkelio stotis** |
|  |
| **Adresas** | Jūrė, Stoties g. 10 |
| **Atidaryta** | 1915 m. |
| **Aptarnaujanti įmonė** | AB „Lietuvos geležinkeliai" |
| **Žemėlapiai** | Retromap.ru |
| **Nuotraukos** | Railwayz.info |
| 


 |
| 

| Aplinkinės stotys ir stotelės |
| --- |
| Legend |
| 

|  |  |  |  |  |  |
| --- | --- | --- | --- | --- | --- |
|  | km | 

|  |
| --- |
|  |

 | km |  |
| Pabališkiai |  | 

|  |
| --- |
|  |

 |  |  |
|  |  | 

|  |
| --- |
|  |

 |  |  |
| *Skriaudžiai* |  | 

|  |
| --- |
|  |

 |  |  |
|  | 3,4 | 

|  |
| --- |
|  |

 |  |  |
| **Jūrė** |  | 

|  |
| --- |
|  |

 |  |  |
|  | 6,3 | 

|  |
| --- |
|  |

 |  |  |
| Kazlų Rūda |  | 

|  |
| --- |
|  |

 |  |  |
|  | 5,6 | 

|  |  |
| --- | --- |
|  |  |

 | 5,4 |  |
| *Krūveliai* |  | 

|  |  |
| --- | --- |
|  |  |

 |  | Bebruliškė |
|  |  |  |  |  |  |  |

 |

 |

**Jūrės geležinkelio stotis** (seniau ***Papilvio geležinkelio stotis***) – stotis, įsikūrusi Stoties g. 10, Jūrėje, Kazlų Rūdos savivaldybėje. Tai 1937 m. pastatyta geležinkelio stotis, 2012 m. įrašyta į Kultūros vertybių registrą (kodas 36370). Stoja traukiniai Kaunas–Kybartai, Kaunas–Marijampolė.

Istorija
--------

Įsteigta 1915 m. kaizerinės Vokietijos ir pradžioje turėjusi Papilvio (*Popilwo*) vardą. Lietuvai tapus nepriklausoma valstybe stotis buvo pervadinta Jūros (Jūrės) vardu. Plečiantis miesteliui, kuriam buvo numatyta vasarvietės ateitis, 1937 m. iškilo modernus konstruktyvizmo bruožų turintis mūrinis pastatas, tuomet vadintas keleivių namu. Sovietmečiu iki Jūrės vedančiu siauruoju geležinkeliu iš Ežerėlio durpyno buvo gabenamos durpės ir buvo perkraunamos į plačiojo geležinkelio vagonus tolesniam transportavimui. Taip pat su šia stotimi siejo siauruko bėgiai, ateinantys nuo sovietų karinių objektų Kazlų Rūdos miškuose. Šalia Jūrės geležinkelio stoties esančiuose soduose išlikęs siauruko geležinkelio tiltas per Pilvę. Demontavus siauruką, perkrovimo rampos vietoje ir aplink ją pradėjo kurtis sodininkų bendrijos, todėl Jūrės stotis ilgainiui neteko pirmykštės reikšmės. Gyvenvietė prie Jūrės geležinkelio stoties iki pat 2002 m. vadinosi Jūrės geležinkelio stotimi, vėliau pervadinta į Jūrės miestelį.

Keleivių aptarnavimas
---------------------

Jūrės geležinkelio stotyje kasdien sustoja apie 20 keleivinių traukinių. Keleivių aktyvumas Jūrės geležinkelio stotyje didelis. Jūrės miestelio gyventojai važinėja į darbus ir mokslus Kaune, Kazlų Rūdoje, traukiniu patogu susisiekti sodus čia turintiems kauniečiams. Papilvio kaimo (Prienų raj.) gyventojams su seniūnijos centru Veiveriais, esančiais už 6 km, susisiekti iš Jūrės patogiausia iki Mauručių važiuojant traukiniu ir ten persėdant į Skriaudžius pasiekiantį Kauno maršrutinį mikroautobusą. 2009 m. duomenimis, vasaros metu Jūrės stotyje per mėnesį buvo parduodama virš pustrečio tūkstančio bilietų. Čia dirbo keturi budėtojai, kurie buvo ir bilietų pardavėjai, pranešdavo keleiviams apie atvykstančius traukinius, prižiūrėjo aplinką. Geležinkelis daugeliui iš beveik 500 Jūrės miestelio bendruomenės narių buvo vienintelė susisiekimo priemonė su savivaldybės centru Kazlų Rūda, Kauno miestu. Į Jūrę Kauno sodininkai daugiausia keliavo tik geležinkeliu. Šia stotimi naudojosi ir dauguma aplinkinių kaimų gyventojų.

2012 m. stodavo 4 geležinkelio maršrutų traukiniai:

* į Kazlų Rūdą,
* į Kybartus,
* į Marijampolę
* į Šeštokus.

Modernizavimas
--------------

Geležinkelininkų parengtas modernizacijos planas transformuoti geležinkelio stotį į stotelę, panaikinant bilietų pardavimą stotyje ir atsisakant stoties darbuotojų, automatizuojant stoties valdymą, susilaukė vietos bendruomenės protestų, kuriai pavyko apginti stotį nuo uždarymo.

Šaltiniai
---------

1. ↑  Traukinių išvykimai iš stotelės Jūrė. (Stops.lt)
2. ↑   Archyvuota kopija 2016-03-05 iš Wayback Machine projekto. Siaurukas Jūrės girininkijoje
3. ↑   Archyvuota kopija 2012-10-26 iš Wayback Machine projekto. Geležinkelis Kaunas-Kazlų Rūda
4. ↑   Archyvuota kopija 2012-10-26 iš Wayback Machine projekto. Geležinkelis Kaunas-Kybartai
5. ↑   Archyvuota kopija 2012-10-26 iš Wayback Machine projekto. Geležinkelis Kaunas-Marijampolė
6. ↑   Archyvuota kopija 2012-10-26 iš Wayback Machine projekto. Geležinkelis Kaunas-Šeštokai
7. ↑   Išsaugota Jūrės stotis

Nuorodos
--------

* Jūrės stoties modernizavimas
* Jūrės stotis *miestai.net* portale